Albertina Martínez Burgos

Albertina Mariana Martínez Burgos (Los Angeles, Txile, 1981eko martxoaren 14a - Santiago, 2019ko azaroaren 21a) txiletar fotokazetaria izan zen.

 Bizitza 
Argazkilari independentea izan zen eta Megavisión telebista katean argiztapen laguntzaile ere jardun zuen. 2019ko Txileko protestetan emakumeenganako indarkeria dokumentatu zuen bere ibilbidean zehar.

2019ko azaroaren 21ean hilda aurkitu zuten bere etxean, sastakatuta eta kolpatuta, protesta batean parte hartu ondoren. Egun horretan ateratako argazkiekin osatutako bere argazki ekipoa, bere ordenagailua eta bere zelularra ostu egin zituzten.

Hilketa gertatu eta astebetera, bere ahizpa Priscila Martinezek elkarrizketa batean adierazi zuen Albertinak mugimendu feministarekin bat egiten bazuen ere, ez zela inoiz aktibista politikoa izan, ez zela prentsa argazkilari lanetan aritzen, eta krimen politikoa albiste faltsua zela.

Mugarik Gabeko Kazetariak (RSF) erakundeak hilketaren inguruko ikerketa eskatu zuen. Ni Una Menos erakundeak Abertinaren heriotzaren arrazoiak argitzeko eskatu zuen: "Ez dezagun ahaztu bere izena, ez dezagun ahaztu bere aurpegia.”

2020ko otsailean atxilotu zuten Albertina Martinezen hilketaren ustezko egilea, behin-behineko espetxealdira igaro zuen eta homizidioa eta lapurreta egotzita auzipetu zuten. Centro Norte Metropoli Fiskaltzak baztertu egin zuen hilketaren arrazoia politikoa izatea.

 Erreferentziak 

 Kanpo estekak 

Kategoria:Txiletarrak
Kategoria:Santiagon (Txile) hildakoak
Kategoria:Emakume fotokazetariak
Kategoria:Eraildako kazetariak
Kategoria:Fotokazetariak
Kategoria:Eraildako emakumeak